
32. Basi ni nani dhalimu mkubwa kuliko yule 
anayemsingizia uwongo Mwenyezi Mungu na 
kuikadhibisha kweli imjiapo? Je, siyo katika 
Jahanamu makazi ya hao makafiri? 

33. Na aliyeleta ukweli na aliyeusadikisha — 
hao ndio wamchao Mwenyezi Mungu. 

34. Watapata watakachotaka kwa Mola wao; 
hayo ndiyo malipo ya watendao memaj 

35. Ili Mwenyezi Mungu awafutie ubaya 
walioufanya na kuwalipa ujira wao kwa wema 
waliokuwa wakiutenda. 

36. Je, Mwenyezi Mungu hamkifii (hamtoshei), 
mja wake? Na wanakuogofisha (wanakukhofisha) 
wale walio kinyume chake, (masanamu; kuwa 
watakudhuru kama hutawaabudu. Wanaweza wapi 
kudhuru, licha kunufaisha!). Na aliyehukumiwa na 
Mwenyezi Mungu kupotea, basi hana wa 
kumuongoa. 

37. Na ambaye Mwenyezi Mungu anamuongoa 
hakuna awezaye kumpoteza, Je! Mwenyezi Mungu 
si Mwenye nguvu, anayeweza kulipa kisasi? 

38. Na ukiwauliza: “Ni nani aliyeziumba 

mbingu na ardhi?” Bila shaka watasema: “Ni 
Mwenyezi Mungu.” Sema: “Je, Mnawaonaje wale 
mnaowaomba kinyume cha Mwenyezi Mungu, kama 
Mwenyezi Mungu akitaka kunidhuru, wao 
wanaweza kuniondolea dhara yake? au akitaka 
kunirehemu, je, wao wanaweza kuzuia rehema 
yake?” Sema: “Mwenyezi Mungu ananitosha, 
kwake wategemee wanaotegemea ” 

39. Sema: “Enyi watu wangu! Fanyeni amali 
zenu kwa tamkini yenu, (mpendavyo), mimi pia 
nafanya (kwa tamkini yangu). Basi karibuni hivi 
mtajua ” 

40. “Ni nani itakayemjia adhabu ya 
kumfedhehesha na itakayemshukia adhabu 
iendeleayo.” 

41. Sisi tumekuteremshia Kitabu hiki kwa ajili 
ya watu (wote) ili kuwabainishia haki, basi 
anayeongoka (anaongoka) kwa manufaa ya nafsj 
yake, na anayepotoka bila shaka anapotoka kwa 
hasara (ya nafsi) yake pia. Na wewe siye mlinzi wao. 

36. Nawasikie wanaoomba makaburi na mizimu na . . . wakamuacha Mwenyezi Mungu. Mwenyezi Mungu 
hawezi kuwatosheleza? Na waisome vile vile Aya ya 38 na ya 43 na ya 44 na ya 45 za Sura hii hii. Wanataka 
waambiweje zaidi kuliko hivi? 

42. Mwenyezi Mungu hutakabadhi roho wakati 
wa mauti yao. Na zile (roho) zisizokufa (bado, pia 
Mwenyezi Mungu anazitakabadhi) katika usingizi 
wao. Basi huzizuia zile alizozikidhia mauti, 
(alizozihukumia kufa), na huzirudisha zile nyingine 
mpaka (ufike) wakati uiiowekwa. Bila shaka katika 
hayo yamo mazingatio kwa watu wanaotafakari. 

43. Au ndio wamejifanyia waombezi mbele ya 

Mwenyezi Mungu? Sema: c< Ingawa hawana 

mamlaka juu ya kitu chochote, wala hawatambui 
lolote?” 

44. Sema: <c Uombezi wote uko katika amri ya 
Mwenyezi Munguj ambaye ndiye mwenye ufalme 
wa mbingu na ardhi, kisha mtarejeshwa kwake.” 

45. Na anapotajwa Mwenyezi Mungu peke 
yake nyoyo za wale wasioamini Akhera huchukiwa. 
Na wanapotajwa wale walio kinyume naye, mara 
wanafurahi. 

46. Sema: <c Ee Mola! Muumba wa mbingu na 
ardhi, Mjuzi wa yasiyoonekana na yanayoonekana. 
Wewe utahukumu baina ya waja wako katika yale 
waliyokuwa wakihitalifiana. (Basi tuongoe njia ya 
haki si njia za hao waliopotea).” 

47. Na kama madhalimu wangalikuwa na vyote 
vinavyopatikana katika ardhi, na pamoja navyo 
vingine kama hivyo, bila shaka wangalivitoa 
kujikomboa katika adhabu mbaya siku ya Kiama. 
Na yatawadhihirikia kwa Mwenyezi Mungu ambayo 
hawakuwa wakiyatazamia, (wakiyadhani). 

48. Na utawadhihirikia ubaya wa yale 
waliyoyachuma, na yatawazunguka yale waliyokuwa 
wakiyafanyia mzaha. 

49. Na dhara inapomgusa mwanadamu 
hutuombaj kisha tunapompa neema zitokazo kwetu, 
husema: ‘ c Nimepewa (neema hizo) kwa sababu ya 
ujuzi wanguj (kwa hivyo sina haja ya kumshukuru 
Mwenyezi Mungu);” Siyo! huo ni mtihani (tu 
anafanyiwa) lakini wengi wao hawajui (kitu). 

50. Waliyasema haya wale waliokuwa kabla 
yao, lakini hayakuwafaa waliyokuwa wakiyachuma. 



42. Makadiyani wamesema uwongo katika tamko la Yatawaffaa lililoko katika hii Aya waliyoifanya ni ya 43. 
Tumebainisha uwongo wao huu katika marejezo ya Aya ya 55 ya Surat Aali Imran, na katika Aya ya 1 1 7 ya 
Suratul Maida na katika Aya ya 60 ya Suratul An-Am vile vile. 

5 1 . Basi ukawasibu ubaya wa yale 
waliyoyachuma. Na wale waliodhulumu miongoni 
mwa hawa, karibuni nao utawasibu ubaya wa yale 
waliyoyachuma. Nao si wenye kumshinda 
(Mwenyezi Mungu). 

52. Je! Wao hawajui ya kwamba Mwenyezi 
Mungu hutoa riziki (nyingi) kwa yule amtakaye na 
akamdhikishia (amtakaye)? Kwa hakika katika hayo 
yako mazingatio kwa watu wanaoamini. 

53. Sema, “Enyi waja wangu mliojidhulumu 
nafsi zenu! Msikate tamaa na rehema ya Mwenyezi 
Munguj bila shaka Mwenyezi Mungu husamehe 
dhambi zote; hakika yeye ni Mwingi wa kusamehe 
(na) Mwingi wa kurehemu. ,> 

54. “Na rejeeni kwa Mola wenu na 

mnyenyekee kwake kabla ya kukujieni adhabu, kisha 
hamtanusuriwa.” 

55. “Na fuateni yaliyo bora katika yale 
yaiiyoteremshwa kwenu kutoka kwa Mola wenu 
kabla ya kukujieni adhabu kwa ghafla, na hali 
hamtambui 

56. “Isije ikasema nafsi (asije akasema mtu): 
* Eee majuto yangu kwa yale niliyopunguza upande 
wa Mwenyezi Mungu, na hakika nihkuwa miongoni 
mwa wanaoyafanyia mzaha (mambo ya dini) ” 

53. Alhamdu Lillah. Mwenyezi Mungu anatupa bishara isiyokuwa na mfano. Hapana katika Qurani nzima 
Aya ya kutumainisha zaidi kuliko Aya hii. Basi naturejee kwa Mwenyezi Mungu upesi kama alivyotwambia katika 
Aya zinazofuatia hapa mpaka ya 61. 

Na kurejea kwa makosa yaliyo baina yako na Mola wako ni (a) Kuacha makosa hayoj (b) Kujuta ukaona vibaya 
kuwa uliyafanya; (c) Kuazimia kweli kweli kutoyafanya tena; na (d) Kulipa kinachoweza kulipika, kama Sala na 
Saumu. 

Na yakiwa makosa haya yameshikamana na haki za watu. Basi yakiwa mali, upesi uwarejeshee wenyewe kwa 
njia yoyote ile, ikiwa ya dhahiri au ya siri — isiyokuwa na khatari nawe. Lakini kila namna upesi warejeshewe. 
Wakiwa hawapo werejeshee warithi wake, wagawe wenyewe au — kama hawajui — uwagawie wewe. 

Ikiwa uliyowakosa ni kuwavunjia hishima zao, basi kawatake msamaha kwa unyenyekevu wakusamehe. Likiwa 
jambo hilo halimkiniki kuwaambia, basi watolee masadaka ili wapewe siku ya Kiama thawabu za sadaka hizo ili 
wakusamehe wakiona wamekwisha kupata badala yake. 

Basi Mwenyezi Mungu ni wa kushukuriwa. Al Hamdulillah 


Alhamdu Lillahi 
Mola asiye shabihi 
Ametukuka Ilahi 
Mwenginc hana maana 
Hamdi ninahimidi 
Shukuru isiyo hadi 
Alhamdu Lillahi 
Jioni na asubuhi 
Amenivika Samadi 
Mimi ninazifaidi 


Mola wetu Subhana 
Na mfano wake hana 
Hana mke hana mwana 
Haqadimu haakhiri 
Namshukuru Wadudi 
Kwa zote zake neema 
Yeye pweke ni Uahi 
Namshukuru Karima 
Neema zisizo hadi 
Na wenzangu kwa daitna 


Nmashukuru hivi na zaidi kwa ajili ya maamrisho ya Aya ya 66 iliyoko bapa na nyingi nyingine mno kabisa 
ziiizojaa katika Quram na Hadithi za Mtume. 

57. Au ikasema: “Kama Mwenyezi Mungu 
angeniongoa, bila shaka ningekuwa miongoni mwa 
wenyc kumcha Mwenyezi Mungu ” 

58. Au ikasema ionapo adhabu: “Kama 
ningepata marejeo (ya kurejea tena duniani) 
ningekuwa miongoni mwa wafanyao mema.” 

59. (Ataambiwa): “Kwa nini! Bila shaka 

zilikujia Aya zangu ukazikadhibisha na ukajivuna na 
ukawa miongoni mwa makafiri.” 

60. Na siku ya Kiama utawaona wale 
waliomsingizia uwongo Mwenyezi Mungu nyuso zao 
zimekuwa nyeusi. Je, si katika Jahanamu makazi ya 
wale wanaotakabari? 

61. Na Mwenyezi Mungu atawaokoa wale 
wamchao kwa ajili ya kufuzu kwao, (mafanikio yao). 
Hauiawagusa ubaya wala hawatahuzunika. 

62. Mwenyezi Mungu ndiye Muumba wa kila 
kitu na yeye ndiye Mlinzi juu ya kila kitu. 

63. Funguo za mbingu na ardhi ziko kwake, na 
wale waliozikanusha Aya za Mwenyezi Mungu hao 
ndio wenye hasara. 

64. Sema: “Je! Mnaniamrisha niabudu 

asiyekuwa Mwenyezi Mungu enyi wajinga!” 

65. Na kwa yakini yamefunuliwa kwako na kwa 
wale waliokuwa kabla yako (maneno haya):- “Kama 
ukimshirikisha (Mwenyezi Mungu) bila shaka amali 
zako zitaruka patupu, (hutazipatia thawabu japo ni 
amali njema); na lazima utakuwa miongoni mwa 
wenye hasara.” 

66. Bali muabudu Mwenyezi Mungu tu na uwe 
miongoni mwa wenye kushukuru. 

67. Na hawakumhishimu Mwenyezi Mungu 
hishima ipasayo. Na siky. . ya Kiama ardhi yote 
itakuwa mkononi Mwake, na mbingu zitakunjwa 
katika mkono Wake wa kuume, (kulia). 
Ameepukana na upungufu na yu juu kabisa kuliko 
yale wanayomshirikishiya. 

68. Na litapigwa baragumu watoke roho watu 
waliomo mbinguni na waliomo ardhini ila yule 
amtakaye Mwenyezi Mungu. Tena litapigwa mara 
nyingine. Hapo watafufuka (wote); wawe 
wanatazama (nini litatokea). 

69. Na ardhi (siku hiyo) itang’ara kwa nuru ya 
Mola wake, na madaftari (ya vitendo) yatawekwaj na 
wataletwa Manabii na mashahidi, na kutahukumiwa 
baina yao kwa haki wala hawatadhulumiwa. 

70. Na kila nafsi italipwa kwa yale iliyoyafanya, 
naye (Mwenyezi Mungu) anajua sana 
wanayoyatenda. 

71. Na waliokufuru watapelekwa katika 

Jahanamu makundi-makundij mpaka watakapoifikia 
itafunguliwa milango yakej na walinzi wake 
watawaambia: c ‘Je! hawakukujieni Mitume miongoni 
mwenu wakikusomeeni Aya za Mola wenu na 
kukuonyeni makutano ya siku yenu hii?” 
Watasemfl: cc Kwa nini? (Wametujia)! Lakini 

limethubuti neno la adhabu juu ya wale 
waliowakanusha. (Nao ndio sisi).” 

72. Itasemwa: “Ingieni milango ya Jahanamu 
mkakae humo.” Basi ni ubaya ulioje wa makazi ya 
wanaotakabari! 




Siiui; L 

73. Na waliomcha Mola wao watapelekwa 
Peponi makundi makundi; mpaka watakapoifikia 
(wataingia tu na wataikuta) milango yake 
imekwishafunguliwa; na walinzi wake watawaambia: 
cc Amani juu yenu, furahini, ingieni humu mkae 
milele.” 

74. Nao watasema: cc Sifa zote njema ni za 
Mwenyezi Mungu ambaye ametutimizia ahadi yake 
na ameturithisha ardhi (ya huku Peponi); tunakaa 
katika Mabustani haya popote tupendapo.” Basi ni 
malipo mazuri yaliyoje ya watendao (mema)! 

75. Na utawaona Malaika wakizunguka 
pembeni mwa Kiti cha enzi (cha Mwenyezi Mungu), 
wakimtukuza na kumsifu Mola wao. Na 
kutahukumiwa baina yao kwa haki na kutasemwa: 
cc Sifa zote njema ni za Mwenyezi Mungu, Mola wa 
viumbe vyote.” 




71. Basi natuiengcnee kabla ya kusimangwa kwa Aya Kii na nymgintzo. Ahyeonya, Hana Lawama Akiiesa 
Na Mwenyezi Mungu ametuonya kweli kweli 

Ina Aya 85 SURATUL MUUMIN 

(lmeteremka Makka ) 


Ina Makara 9 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1. Haa Mym. 

2. Kuteremshwa kwa Kitabu (hiki) 
kunatokana kwa Mwenyezi Mungu, Mwenye nguvu, 
Mwenye kujua 

3. Anayeghufiria dhambi na anayepokea toba, 
Mkali wa kuadhibu, Mwenye ukarimu; hakuna 
aabudiwaye kwa haki ila yeye; (na) marejeo ni 
kwake. 

4. Hawabishi katika Aya za Mwenyezi Mungu 
ila wale waliokufuru; basi kusikudanganye 
kutembeatembea kv/?o katika nchi. (Mara moja 
tutawatia mkononi). 

3. Watu wa Nuhu walikadhibisha kabla yao 
(hawa watu wako); na makundi (mengine) baada yao 
(yalikadhibisha pia), na kila taifa liliazimia baya juu 
ya Mtume wao ili wamkamate (wamuue); na 
walibishana kwa ubatili ili kuipindua haki. Kwa 
hivyo niliwatia mkononi (ndiwakamata). Basi 
ilikuwaje adhabu yangu! 

6. Namna hivi limewathubutikia makafiri neno 
la Mola wako ya kwamba wao ni watu wa Motoni. 

7. Wale wanaokichukua Kiti cha Enzi (cha 
Mwenyezi Mungu) na wale wanaokizunguka, 
wanamtukuza Mola wao na kumsifu na 
wanamuamini na wanawaombea samahani 
walioamini, (wanasema): “Mola wetu! Umekienea kila 
kitu kwa rehema na ilimu (Unakijua kila kitu). Basi 
wasamehe waliotubu na wakaifuata njia yako na 
waepushe na adhabu ya Jahanamu.” 

3. Mwenyezi Mungu ana sifa zoie hizi mbih. Basi tusighurike kwa ile moja tu ya Rehema. "Ukibebwa 
Usiregee” na “Ukipakatwa Usipwetekee.” Usimvunje nguvu — wala moyo — anayekusaidia, atakuchukia. 

7. Unaona hapa Malaika wanawaombea msamaha wale WANAOREJEA kwa Mwenyezi Mungu, si kila 

8. “Mola wetu! Waingize katika Mabustani ya 
mileie uliyowaahidi. Na uwape haya pia waliofanya 
mema miongoni mwa baba zao na wake zao na 
watoto waoj bila shaka Wewe ndiye Mwenye nguvu, 
Mwenye hikima ” 

9. "Na waepushe na maovu, kwani 
umuepushaye na maovu siku hiyo, hakika 
umemrehemu; na huko ndiko kufuzu kukubwa.” 





& 


10. Kwa hakika wale waiiokufuru watanadiwa, 
(wataambiwa): ‘ f Bila shaka kukuchukieni Mwenyezi 
Mungu (wakati mlipokuwa mkimkufuru duniani) ni 
kukubwa kuliko kujichukia nyinyi (leo) nafsi zenu 
(humo Motoni). (Kumbukeni) mlipokuwa mnaitwa 
katika Uislamu na nyinyi mkakufuru!” 

11. Watasema: "Mola wetu! Umetufisha mara 
mbiii na umetuhuisha mara mbili! Basi tunakiri 
dhambi zetu. Basi je, iko njia ya kutoka? 
(Tukarejezwa duniani?)” (Wataambiwa-. 
“Hapana!’*) 

12. “Kwa sababu miikuwa akitajwa 
(akiombwa) Mwenyezi Mungu peke yake 
mnakanusha na akishirikishwa mnaamini. Basi 
hukumu (leo) ni Yake (Mwenyewe tu) Mwenyezi 
Mungu aliye juu aliye Mkuu.” 

13. Yeye ndiye anayekuonyesheni Ishara zake, 
(za neema zake) na kukuteremshieni riziki kutoka 
mbinguni. Na hapana anayekumbuka (kweli kweli) 
ila anayerejea (kwa Mwenyezi Mungu). 

14. Basi muombeni Mwenyezi Mungu 
mumfanyie yeye tu ibada yenu, ingawa makafiri 
watachukiwa. 








15. Yeye ndiye Mwenye vyeo vya juu kabisa, 
Mwenye enzi. Hupeleka Wahyi wa amri yake kwa 
amtakaye. miongoni mwa waja Wake ili kuwaonya 
(viumbe) siku ya kukutana (naye) 







Kudeka hapa, siko kutakokupatia kucheka huko. 

Waume wake 
Ukatuweke 
Yule acheke 
Yenye neema. 

15 Tazama ubabaishaji wao. Wanajua kuwa Ar Ruuh iliyoko hapa ni Wahyi kama walivyosema Wafasiri 
wote, si Baidhawy tu, kama walivyoonyesha wao. Na ile tliyoko katika ile Aya waliyoifanya ni ya 73 ya Surat Sad 
m ya Roho kama wanavyosema Wafasiri wote na kama tulivyobainisha huko. Lakini wanababaisha tu. 


binaadamu tu. Basi natupunguze deko kwa Mwenyezt Mungu. 
Wacha Deko upate Kicheko. 

Ya Rabi Twaomba 
Kwenye maghorofa 
Huyu afurahi 
Kwenye hiyo Pepo 

16. Siku watakayodhihiri (mbele ya Mwenyezi 
Mungu), na haitafichika habari yao yoyote kwa 
Mwenyezi Mungu. Leo ufalme ni wa nani? Ni wa 
Mwenyezi Mungu Mmoja, Mwenye nguvu (za 
kufanya atakalo). 

17. Leo kila mtu atapewa malipo ya yale 
aliyoyatenda; hakuna dhulma leo, bila shaka 
Mwenyezi Mungu ni Mwepesi wa kuhisabu. 

18. Na waonye siku (ya Kiama) ambayb iko 
karibu mno (na kufika), wakati nyoyo zitakapofika 
kooni, wamejaa huzuni. Madhalimu hawatakuwa na 
raftki, (mpenzi) (siku hiyo) wala muombezi ariiwaye. 

19. (Mwenyezi Mungu) anajua hiyana ya macho 
na yanayoficha vifua. 

20. Na Mwenyezi Mungu huhukumu kwa haki; 
lakini wale wanaowaabudu wasiyokuwa Mwenyezi 
Mungu hawahukumu chochote; Kwa hakika 
Mwenyezi Mungu ni Mwenye kusikia, Mwenye 
kuona. 

21. Je! Hawakusafiri katika nchi wakaona jinsi 
ulivyokuwa mwisho wa wale waliokuwa kabla yao? 
Wao walikuwa wenye nguvu zaidi na taathira katika 
ardhi kuliko hao (Makureshi); na Mwenyezi Mungu 
aliwatia mkononi kwa sababu ya makosa yao; wala 
hakukuwa na wa kuwalinda na Mwenyezi Mungu. 

22. Hayo ni kwa sababu walikuwa wanawajia 
Mitume wao kwa hoja zilizo wazi, lakini 
wakawakanusha, ndipo Mwenyezi Mungu 
akawatesa. Bila shaka yeye ni Mwenye nguvu, Mkaii 
wa kuadhibu. 

23. Na kwa yakini tulimtuma Musa pamoja na 
miujiza yetu na hoja (dalili) zilizo dhahiri. 

24. (Tulimpeleka) kwa Firauni na Hamana na 
Karuni, wakasema: “(Huyu ni) mchawi, muongo 
mkubwa.” 

25. Basi alipowaletea haki inayotoka kwetu, 
walisema: “Waueni watoto wanaume wa wale 
waliomuamini na wa wacheni hai wanawake wao-.” 
Na vitimbi vya makafiri haviwi ila ni vyenye 
kuondoka patupu. 


Qj c#ijvW. 






$2i 


23 - 37 - Kb* cha Nabii Musa na Firauni. Wala haipendezi kwa Mwislamu — anapoona vihendo na viroja — 
akasema: “Ukistaajabu ya Musa utaona ya Firauni. Ukistaajabu ya chawa utaona ya kunguni.” Mtume 
halinganishwi na wabaya. Maneno ya kijinga haya, si ya kiakili wala ya kidini. 

26. Na akasema Firauni: “Niachieni nimuue 
Musa, naye amwite Mola wake! (Amhami). Mimi 
ninachelea asije kuiharibu dini yenu au kuleta matata 
katika nchi.” 

27. Na Musa akasema: “Mimi najikinga kwa 
Mola wangu na Mola wenu anilinde na kila mwenye 
jeuri, asiyeamini siku ya Hisabu.” 

28. Na akasemrf mtu mmoja Mwislamu 
aliyekuwa mmoja wa watu wa Firauni afichaye 
Uislamu wake: “Oh! Mtamuua mtu kwa sababu 
anasema Mola wangu ni Mwenyezi Mungu? Na kwa 
yakini yeye amekujieni kwa dalili wazi wazi zitokazo 
kwa Mola wenu! (Muacheni msimuuwe). Akiwa 
mwongo, basi uwongo wake ni juu yake mwenyewe, 
(utamdhuru mwenyewe), na kama akiwa ni mkweli, 
yatakupateni (papa hapa) baadhi ya hayo 
anayokuahidini (kuwa yatakupateni papa hapa 
ulimwenguni). Bila shaka Mwenyezi Mungu 
hamuongozi yule apindukiaye mipaka, mwongo 
(mkubwa).” 

29. “Enyi watu wangu! Leo mna ufaime, 
mmeshinda katika ardhij basi ni nani atakayetusaidia 
kutuokoa na adhabu ya Mwenyezi Mungu kama 
ikitufikia?” Firauni akasema: “Sikupeni shauri ila 
ile niliyoiona (kuwa ni shauri nzuri) wala 
sikuongozeni ila kwenye njia ya uongofu.” 

30. Na yule aliyeamini akazidi kusema: “Enyi 
watu wangu! Hakika mimi nakuhofieni mfano wa 
siku za (adhabu iliyoyafika hayo) makundi (ya 
maadui wa Mwenyezi Mungu)” 

3 1 . “Mfano wa hali ya watu wa Nuhu na ’Adi 
na Thamudi na wale waliokuja baada yao. Na 
Mwenyezi Mungu hataki kuwadhulumu watu 
(wake)” 

32. “Na enyi watu wangu! Kwa yakini 
nakuhofieni siku ya kuitana, (kupiga makelele kwa 
adhabu za hiyo siku ya Kiama) ” 

33. “Siku mtakapogeuka kurudi nyuma 
(mkimbie, na hamna pa kwenda). Hamtakuwa na 
mlinzi kwa Mwenyezi ' Mungu. Na mwenye 
kuhukumiwa na Mwenyezi Mungu kupotea, basi 
huyo hana muongozi yoyote. 

34. “Na bila shaka zamani alikujieni Yusufu 
kwa daliii zilizo wazi, lakini nyinyi mliendelea katika 

34 . Makadiyani katika Aya hii waliyoifanya kuwa ya 3 $ wametia ule ukaflri wao wa kusema kuwa baada ya 
Nabii Muhammad ataletwa Mtume mwingine, kama walivyoletwa baada ya Mitume wengine 

snaka kwa yale aliyokuleteeni; mpaka alipofariki 
mkasema: ‘Mwenyezi Mungu hataleta kabisa 

Mtume baada yake.’ Kama hivyo, Mwenyezi 
Mungu humuacha kupotea yule anayepindukia 
mipaka katika maasia anayejitia shaka (zisizostahiki). 

3$. “(Kama hao) ambao wanajadiliana katika 
Aya za Mwenyezi Mungu pasipo dalili yoyote 
iliyowajia. Ni chukizo kubwa mbele ya Mwenyezi 
Mungu na mbele ya wale walioamini (kupinga hizo 
Aya bure bure). Hivi ndivyo Mwenyezi Mungu 
apigavyo muhuri juu ya kila moyo wa ajitukuzaye 
jeuri (akaUfanya usisikie lo lote).” 

36. Na Firauni akasema: “Ewe Hamana! 
Nijengee mnara ili nipate kuzifikia njia ” 

37. “Njia za mbinguni ili nikamuone Mungu 
wa Musa; na kwa yakini ninamjua kuwa ni muongo 
tu (huyo Musa, lakini nataka kukuonyesheni na 
nyinyi).” Na hivi ndivyo Firauni alivyopambiwa 
ubaya wa vitendo vyake na akazuiiiwa njia (ya haki); 
lakini vitimbi vya Firauni havikuwa ila katika 
kuangamia tu. 

38 . Na yule aliyeamini aliendelea kusema: 
“Enyi wam wangu! Nifuateni, nitakuongozeni njia 
ya uongofu.” 

39. “Enyi watu wangu! Kwa hakika maisha ya 
dunia hii ni starehe (ipitayo tu), na bila shaka 
Akhera ndiyo nyumba ya kukaa daima.” 


y ’j. 


¥ y ; t'.,k A J t't 1 * 






40. “Afanyaye ubaya hatalipwa ila sawa na huo 
uwovu wake, na afanyaye wema, akiwa 
mwanamume au mwanamke, naye ni Mwislamu, 
basi hao wataingia Peponi, waruzukiwe humo bila 
hisabu.” 

41. “Na enyi watu wangu! Kwa nini mimi 
nakuiteni katika uokofu, nanyi mnaniita kwenye 
Moto?” 

42. “Mnaniita nimkufuru Mwenyezi Mungu na 
kumshirikisha na yule ambaye simjui, nami 
nakwiteni kwa Mwenye nguvu (na) Mwingi wa 
msamaha.” 

Wanajua — na kila Mwislamu anajua — kuwa Mwenyewe Mwenyezi MungU ndiye aliyesema kuwa Nabii 
Muhammad ndiye Miume wa mwisho, na mwenyewe Miume akatangaza kuwa hatapewa Utume mtu mwihgine 
baada yake. Na tumeyasema kwa urefu zaidi haya katika Aya ya 40 ya Suratul Ahzab. 

38. Huyu ni katika jamaa zake Firauni lakini aliyaamini barabara aliyokuja nayo Nabii Musa; akaingia 
kuwalingania watu kwa hikima na busara na upole. Na hivi ndivyo kulingania kunakohimizwa na Uisiamu. 


591 



JUZUU 24 


AL-MUUMIN (40) 


FAMAN ADHLAMU 


* 


43. “Bila shaka mnaniita kwenda kuwaabudu 
ambao hawana wito duniani wala katika Akhera, na 
marejeo yetu ni kwa Mwenyezi Mungu. Na 
wanaopindukia mipaka (ya Mwenyezi Mungu) hao 
ndio watu wa Motoni.” 








44. <( Basi karibuni hivi mtayakumbuka 
ninayokuambieni. Nami ninamkabidhi (namwachia) 
Mwenyezi Mungu mambo yangu; Hakika Mwenyezi 
Mungu anawaona waja (wake wote).” 

45. Basi Mwenyezi Mungu akamlinda na ubaya 
wa hila walizozifanya; na adhabu mbaya 
ikawazunguka hao watu wa Firauni pamoja naye. 

46. Adhabu za Motoni wanadhihirishiwa 
(makaburini mwao) asubuhi na jioni. Na siku ile 
kitakapotokea Kiama (kutasemwa): “Waingizeni 
watu wa Firauni katika adhabu kali zaidi (kuliko hii 
waliyoipata kaburini).” 

47. Na (wakumbushe) watakapobishana katika 
Moto huo — wakati madhaifu watakapowaambia 
wale waliojitukuza: “Kwa yakini sisi tulikuwa 
wafuasi wenu, basi je, mnaweza kutuondolea 
sehemu kidogo ya Moto?” 

48. Waseme wale waliokuwa wakijitukuza : 
“Sisi sote tumo humu; Mwenyezi Mungu 
amekwishahukumu baina ya viumbe; (na 
tumekwishastahiki Moto, hatuna la kufanya).” 

49. Na wale waliomo Motoni watawaambia 
walinzi wa Jahanamu: “Muombeni Mola wenu 
atupunguzie (alau) siku moja ya adhabu.” 

50. (Walinzi) wawaambie: “Je, hawakuwa 

wakikujieni Mitume wenu kwa hoja zilizo wazi?” 
Waseme-. “Kwa nini? (Wakitujia lakini tuliasi)” 
Wawaambie: “Basi ombeni; na madua ya makaftri 
hayawi ila ni ya kupotea bure.” 

5 1 . Bila shaka sisi tunawanusuru Mitume wetu 
na wale walioamini katika maisha ya dunia na siku 
watakaposimama mashahidi (kushuhudia amali za 
viumbe) 

52. Siku ambayo hautawafaa madhalimu 
udhuru wao na watapata laana; na mahali pao 
patakuwa pabaya kabisa. 

46. Hii ni dalili moja ya kuwa kuna starche ya Kabun kwa wema na adhabu kwa wabaya. 

31. Wema wasikate tamaa. Watapata nusra tu japo itakawia vipi — na japo baada ya kufa kwao. Ya haki 
wanayoyalingania yatakuwa tu. 

53. Na kwa hakika tulimpa Musa uwongofu na 
tukawarithisha wana wa Israili Kitabu 

54. (Kilichokuwa) Uwongofu na ukumbusho 
kwa wenye akili. 

55. Basi subirij bila shaka ahadi za Mwenyezi 
Mungu ni kweii, na omba msamaha kwa dhambi 
zako, na umtukuze Mola wako na kumsifu jioni na 
aaubuhi. 

56. Kwa yakini wale wanaobishana katika Aya 
za Mwenyezi Mungu pasipo dalili yoyote iliyowajia, 
hamna nyoyoni mwao ila kiburi, (kutafuta ukubwa)j 
lakini hawataufikiaj basi jikinge kwa Mwenyezi 
Mungu, kwa hakika yeye ni Mwenye kusikia, 
Mwenye kuona. 

57. Kwa yakini umbo la mbingu na ardhi ni 
kubwa kuliko umbo la wanaadamu. (Basi Mwenyezi 
Mungu aliyeumbe mbingu na ardhi ndiyo 
kutamshinda kuwafufua akawapa umbo jingine na 
uhai mwengine Binaadamu?) Lakini watu wengi 
hawajui (ila wanajisemea tu). 

58. Na kipofu na mwenye macho hawawi sawa, 
na wale walioamini na kufanya wema (hawawi sawa) 
na wafanyao uovu. Mnayoyakumbuka ni kidogo 
kabisa nyinyi. 

39. Kwa yakini Kiama kitakuja, nacho hakina 
shakaj lakini watu wengi hawaamini. 

60. Na Mola wenu anasema: “Niombeni 
nitakujibuni. Kwa hakika wale wajivunao kufanya 
ibada yangu, bila shaka wataingia Jahanamu, 
wadhalilike.” 

61. Mwenyezi Mungu ni yule aliyekufanyieni 
usiku ili mtulie humo, na mchana wenye nuru <ili 
muweze kufanya mashughuli yenu). Hakika 
Mwenyezi Mungu ni mwenye fadhila kubwa kwa 
watu, lakini watu wengi hawashukuru. 


& is&r; i*i$ {& e#'( jsk 
i i 

5 wdll 


‘ii 

©c#02l5 






60. Anahimiza Mwenyezi Mungu kuombwa yeye — na kuabudiwa yeye vile vile. Rasi nazitupwe dua za 
kuomba makaburi na mizimu na . . 

Nguvu zao na za Mola Bora zipi? 

61. Aya hii ni moja katika stishhadi wanazotoa wanaoharimisha KUNADI SALA kablaya kukurubia wakati 
wa Alfajiri. Kusinadiwe mbele ya nusu saa kabla ya kuingia wakati wa Alfajiri. Usiku ni wakati wa mapumziko 
kama alivyokariri Mwenyezi Mungu haya katika Aya nyingi za Sura nyingi, kama Aya hii ya 61 ya Sura hii na Aya 
ya 86 ya Suratun Naml na Aya ya 72 na 73 za Suratul Qasas na Aya ya 67 ya Surat Yunus na Aya 96 ya 
Suratul An-Am na nyinginezo. Basi wanaonadi Sala mapema — kabla ya nusu saa hivi kabla ya kuingia wakati — 
wasidhani kuwa wanafanya mema. Wanafanya vibaya. Wataingia kauka wale ambao wenyewe wanadhani 
wanafanya kheri; kumbe wanafanya shari. Na hii ni moja katika khasara zinazowapata wanaotaka kufanya mema 
bila ya kusoma vilivyo. Kila asiyesoma vilivyo ataharibu tu, na hali ya kuwa mwenyewe anadhani anatengeza. 

62. Huyo ndiye Mwenyezi Mungu Mola wenu, 
Muumba wa kila kitu; hakuna aabudiwaye kwa haki 
ila yeyej basi mnageuzwa wapi? 

63. Namna hivi ndivyo walivyogeuzwa wale 
waliokuwa wakizikanusha Aya za Mwenyezi Mungu 
(mbele huko). 

64. Mwenyezi Mungu ni yule aliyekufanyieni 
ardhi kuwa mahali penu pa kukaa, na mbingu kuwa 
dari (isiyoanguka)j na akakutieni sura na akazifanya 
nzuri sura zenu na akakuruzukuni vitu vizuri. Huyo 
ndiye Mungu, Mola wenu. Basi Mwenye baraka zote 
hizi ni Mwenyezi Mungu, Mola wa walimwengu 
wote. 

65. Yeye ndiye aiiye Hai siku zotej hakuna 
aabudiwaye kwa haki ila yeye; kwa hivyo 
muombeni, mumkhalisie (mumtakasie) utii; kwani 
shukurani zote anastahiki Mwenyezi Mungu, Mola 
wa viumbe vyote. 

66. Sema: “Mimi nimekatazwa kuwaabudu 
wale mnaowaabudu mkamuacha Mwenyezi Mungu 
— ziliponijia hoja zilizo dhahiri kutoka kwa Mola 
wangu. Na nimeamrishwa nimnyenyekee Mola wa 
walimwengu wote. 9 ' 

67. Yeye ndiye aliyekuumbeni kwa udongo, 
kisha kwa tone la manii, kisha kwa pande la damu, 
halafu akakutoeni katika hali ya mtoto mchanga; 
kisha (akakuwacheni) ili mpate kufikilia wakati wa 
nguvu zenu kamili; kisha muwe wazee. Na wengine 
katika nyinyi hufishwa kabla (ya kufikia uzee). Na ili 
mfikie muda uliowekwa (wa kuondoka ulimwengu 
mumefanyiwa haya) ili mupate kufahamu. 

68. Yeye ndiye anayehuisha na kufisha, na 
anapolihukumia jambo (liwe), basi (mara moja tu) 
huliambia “Kuwa,” nalo likawa. 

69. Je! Huwaoni wale wanaobishana katika Aya 
za Mwenyezi Mungu? Wanageuziwa wapi, (na haki 
ndiyo hii)? 

70. Ambao wamekadhibisha Kitabu na yale 
tuliyowatuma nayo Mitume wetu, lakini Karibuni 
hivi watajua 

7 1 . Zitakapokuwa pingu shingoni mwao na 
minyororo (miguuni mwao), wanabururwa 

72. Katika maji ya moto, kisha wanaunguzwa 
Motoni. 

73. Tena wataambiwa: “Wako wapi mliokuwa 
mkiwashirikisha ” 

74. “Badala ya Mwenyezi Mungu?” Waseme: 
“Wametupotea, bali toka zamani hatukuwa 
tunamuabudu (yoyote ila wewe).” Namna hivi 
Mwenyezi Mungu anawaachia makafiri wapotee 
mbali, (kwa kuwa wanafanya ukaidi). 

75. “Haya (yaliyokupateni leo Motoni) ni kwa 
sababu mlikuwa mkitakabari katika ardhi pasipo 
haki, na kwa sababu mlikuwa mkijivuna.” 

76. “ingieni katika milango ya Jahanamu 
mkakae humo milelej basi ni mabaya yalioje makazi 
ya wanaotakabari!” 

77. Basi subiri, hakika ahadi ya Mwenyezi 
Mungu ni kweli. Na kama tukikuonyesha baadhi ya 
yaie tuliyowaahidi au tukikufisha (kabla hujayaona, 
hapana shaka kuwa yatakuja, kwani wote) 
watarudishwa kwetu. 

78. Na kwa yakini tuliwatuma Mitume kabla 
yako. Wengine katika hao tumekusimulia (majina 
yao na habari zao), na wengine hatukukusimuliaj na 
haikuwa kwa Mtume yoyote kuleta Muujiza wowote 
ila kwa idhini ya Mwenyezi Mungu. Na itakapokuja 
hukumu ya Mwenyezi Mungu kutahukumiwa kwa 
hakij na wafanyao mambo ya batili watapata hasara 
wakati huo. 

79. Mwenyezi Mungu ni yule aliyekufanyieni 
wanyama ili muwapande baadhi yao; na wengine 
wao muwaie. 

80. Na katika hao mnayo manufaa (mengi 
inengi), na mnapata kwao haja zilizomo vifuani 
mwenu; na mnachukuliwa juu yao, na juu ya 
marikebu. 

81. Naye anakuonyesheni (daima) alama (za 
neema) zake: basi mnakanusha ipi katika neema za 
Mwenyezi Mungu (kuwa si neema yake au si neema 
kamwe)? 

82. Je! Hawakusafiri katika ardhi wakaona 
ulikuwaje mwisho wa wale waliokuwa kabla yao? 
Wao walikuwa wengi kuliko hawa (Makureshi) na 
^aidi katika nguvu na katika majengo ardhini; wala 
hayakuwafaa hayo waliyokuwa wakiyafanya. 

83. Basi walipowajia Mitume wao kwa dalili 
3ilizo wazi walifurahia ilimu waliyokuwa nayo 
(yakujua mambo ya kidunia, wakayapuuza hayo 


cri'j* jo 


'•t .v 


*..> ^ v’ 

* ' 4- 

5 '1 > '■> .< 's rs ' 

JS 

© J' 

V&' U 

oUjli/J-S A\y>\ a 

©» £ 

& \ c/.i llj r '&JJ 




595 



JUZUU 24 


AL-MUUMIN (40) 


FAMAN ADHLAMU 


waliyokuja nayo Mitume). Basi yakawazunguka 
waliyokuwa wakiyafanyia maskhara. 

84. Walipoiona adhabu yetu waiisema: 
f ‘Tunamuamini (sasa) Mwenyezi Mungu kuwa ni wa 
peke yake na tunaikanusha (miungu) tuliokuwa 
tukiishirikisha naye.” 

85. Lakini imani yao haikuwa yenye kuwafaa 
huu wakati ambao wamekwisha kuiona adhabu yetu. 
(Hii) ni kawaida ya Mwenyezi Mungu iliyopita 
katika waja wake (wote, kuwa ikishakuja adhabu 
haikubaliwi toba tena). Na hapo waliokufuru 
wakapata hasara. 

Ina Aya 54 SURAT HAA MYM SAJDAH Ina Makara 6 

(Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Haa Mym. 

2. Uteremsho (huu) umetoka kwa (Mwenyezi 
Mungu) Mwingi wa rehema, Mwingi wa ukarimu. 

3. (Hiki ni) Kitabu kinachopambanuliwa 
(vizuri kabisa) Aya zake. Ni kisomi (kilichoteremka) 
kwa (lugha ya) Kiarabu kwa watu wanaojua (kheri 
yao) 

4. Kitoacho habari njema na kionyacho, lakini 
wengi katika wao (Makureshi) wamekengeuka; kwa 
hivyo hawasikii. 

5. Na wakasema: “Nyoyo zetu zi katika 
vifuniko kwa yale unayotuitia; na katika masikio 
yetu muna uzito; na baina yetu na baina yako kuna 
pazia; basi fanya (yako), na sisi tunafanya (yetu; kila 
mtu asimuingilie mwenziwe).” 

6. Sema: “Bila shaka mimi ni mtu kama 
nyinyi; ninaletewa wahyi (inafunuliwa kwangu) ya 
kwamba Mungu wenu ni Mungu Mmoja tu. Basi 
tengeneeni (kwa kufuata haya yanayotoka) Kwake, 
na mumtake samahani, na adhabu itawapata 
wanaomshirikisha (Mwenyezi Mungu) ** 

7. Ambao hawatoi Zaka na wanaikanusha 
Akhera. 

8. Wale wanaoamini na kutenda mema 
utakuwa kwao ujira usiokoma. 

9. Sema: “Oh! Mnamkanusha yule 

(Mwenyezi Mungu) aliyeumba ardhi katika siku 
mbili (tu), na mnampa washirika? Huyu ndiye Mola 
wa walimwengu wote. (Mshirika huyo ametoka 
wapi). ” 

10. Na akaweka humo milima juu yake (ya uso 
wake), na akabarikia humo na akakadiria humo 

5. Visingizio vyao vya uwongo vya kuyakataa yaliyoletwa na Uislamu. Hawana vifuniko, hawana chochote. 
9, 10. Tumebainisha katika Aya ya 4 ya Suratus Sajda muradi wa hizi siku anazoziiaja Mwenyezi Mungu 
kstika muda wa kuumba mbingu na ardhi. 

chakula chake (cha kuwatosha watakaokaa humo. 
Ameyafanya haya) katika siku nne, (mida mine). 
Haya ni sawa kabisa kwa hao wanaouliza (mambo 
wakataka kuyajua). 

1 1 . Kisha akazieiekea mbingu na zilikuwa 
moshi, basi, akaziambia (mbingu) na ardhi: 
“Njooni, mkipenda msipende.”' Vyote viwili 

vikasema: “Tumekuja, hali ya kuwa wenye utiifu.” 

• 

12. Basi akazifanya mbingu saba katika siku 
mbili, na kila uwingu akaufunulia kazi yake. Na 
tumeupamba uwingu wa karibu yenu huu kwa mataa 
na kuulinda. Hiki ndicho kipimo cha Mwenye 
nguvu, Mwenye kujua. 



13. Basi kama wakipuza sema 
“Nakuhadharisheni adhabu mfano wa adhabu, 
(inayoshabihi adhabu) ya Adi na Thamudi.” 

14. Walipowajia Mitume mbele yao na nyuma 

yao, (wakawaambia): “Msimuabudu ila Mwenyezi 
Mungu.” Wakasema: “Angalitaka Mola wetu 

(kuleta mjumbe wake) bila shaka angeteremsha 
Malaika (sio nyinyi wanaadamu wenzetu) Na hakika 
sisi tunayakanusha mliyotumwa nayo.” 

15. Basi Adi walitakabari katika ardhi bila ya 
haki na wakasema. “Ni nani aliye na nguvu zaidi 
kuliko sisi?” Je! hawakuona ya kwamba. Mwenyezi 
Mungu aliyewaumba wao ni Mwenye nguvu zaidi 
kuliko wao? Wakawa wanazikanusha Aya zetu. 


16. Basi tuliwapelekea kimbunga (upepo mkali) 
katika siku za shari (yao) ili tuwaonjeshe adhabu ya 
hizaya (fedheha) katika maisha ya dunia; na bila 
shaka adhabu ya Akhera ni ya kufedhehesha zaidi; 
nao hawatanusuriwa (siku hiyo). 

17. Na Thamudi tuliwaongoza lakini walipenda 
upofu kuliko uongofu. Basi uliwatoa roho. moto. wa 
adhabu idhalilishayo, kwa sababu ya yale waliyokuwa 
wakiyachuma. 

18. Na tukawaokoa wale walioamini na 
waliokuwa wakijilinda (na mabaya). 

13. Mtume s.a.w. alimsotnea mkubwa wa Maqureshi — Utba bin Rabia — mwanzo wa Sura hii. Hata 
alipoflka hapa, Utba akamziba kinywa Mtume kwa khofu iliyompanda. Akenda zake mbio, na Uislamu 
umekwishaanza kumuingia moyoni mwake, akawazungumzia wakubwa wenzake. Lakini Abu Jahili na wenziwe 
walimpandisha mori wa kijahili mpaka akaitoa azma ile. Akafa ukaflrini katika vita vya Badri kama alivyokufa Abu 
Jahli na wafujaji wenzake. 

17. Hapa Mwenyezi Mungu anabainisha kuwa amewaongoa, lakini wenyewe wamekataa kufuata 

19. Na (wakumbushe) siku watakapokusanywa 
maadui wa Mwenyezi Mungu katika Moto, wakawa 
wanatengwa makundi mbaii mbali. 

20. Hata watakapoujia (huo Moto), hapo ndipo 
masikio yao, na macho yao na ngozi zao (viungo 
vyao vyengine) zitakapotoa ushahidi juu yao kwa 
yale waliyokuwa wakiyatenda. 

21. Na wao waziambie (hizi) ngozi zao: 
“Mbona mnatushuhudil^a? ,, Nazo ziwaambiet 
“Mwenyezi Mungu aliyekitamkisha kila kitu ndiye 
aliyetutamkisha, naye ndiye aliyekuumbeni mara ya 
kwanza. Na kwake (hivi sasa) mnarudishwa. 

22. “Na hamkuwa mukijificha hata masikio 
yenu na macho yenu na ngozi zenu (viungo vyao 
vyengine) zisiweze kutoa ushahidi juu yenu; bali 
mlidhani ya kwamba Mwenyezi Mungu hayajui 
mengi katika (hayo) mnayoyafanya. 

23. “Basi hiyo dhana yenu mliyokuwa 
mkimdhania Mola wenu imekuangamizeni; na 
mumekuwa miongoni mwa wenye kukhasirika.” 

24. Basi wakistahamili, Moto ndiyo maskani 
yao (na wakitostahamili pia Moto ndio maskani yao); 
na kama wakitoa udhuru hawatakuwa miongoni 
mwa wanaokubaliwa nyudhuru zao. 

25. Na tukawawekea marafiki waliowapambia 
yale yaliyo mbele yao na nyuma yao (kuwa 
‘Msiogope lolote, hakuna chochote huko Akhera 5 ). 
Basi ikawathubutikia kauli (ya kuadhibiwa Motoni), 
wawe pamoja na yale mataifa yaliyopita kabla yao, 
miongoni mwa majini na watu. Hakika wamekuwa 
ni wenye kuhasirika. 

26. Na walisema waliokufuru (kuambizana 
wenyewe kwa wenyewe); — “Msisikilize Qurani hii 
(inaposomwa, isije ikakupotezeni) na ipigieni 
makelele (isomwapo); huenda mkashinda 
(akawachilia mbali huu uzushi wake).” 

27. Basi hao waliokufuru tutawaonjesha adhabu 
kali na tutawalipa malipo mabaya ya yale 
waliyokuwa wakiyafanya. 






28. Hayo ndiyo malipo ya maadui wa 
Mwenyezi Mungu — Moto; humo watakuwa na 
maskani ya maisha; ndiyo malipo (yao) kwa sababu 
walikuwa wakikufuru Aya zetu. 

JUZUU 24 


HAA MYM SAJDAH (41) 


FAMAN ADHLAMU 


29. Na wale waliokufuru watasema (katika 
kutiliana chonza): “Mola wetu! Tuonyeshe wale 
waliotupoteza miongoni mwa majini na watu ili 
tuwaweke. chini ya miguu yetu, wapate kuwa 
miongoni mwa walio chini kabisa.” 

30. Wale waliosema: “Mola wetu ni Mwenyezi 
Mungu,” kisha wakenda mwendo mzuri, hao 
huwateremkia Malaika (wakati wakutoka roho 
wakawaambia): “Msiogope wala msihuzunike, na 
furahini kwa Pepo mliyokuwa mkiahidiwa.” 

31. “Sisi ni vipenzi vyenu katika maisha ya 
dunia na (huku) katika Akhera, na humo mtapata 
vitu vinavyopendwa na nafsi zenu, na humo, 
mtapata mtakavyovitaka.” 

32. Ni karamu itokayo kwa (Mwenyezi Mungu) 
Mwingi wa kusamehe (na) Mwingi wa kurehemu. 

33. Na ni nani asemaye kauli bora zaidi kuliko 
aitaye (viumbe) kwa Mwenyezi Mungu, na 
(mwenyewe) akafanya vitendo vizuri na husema 
(kwa maneno yake na vitendo vyake): “Hakika 
mimi ni miongoni mwa Waislamu, (kwa hivyo niko 
pamoja nao kwa kila jambo).” 

34. Mambo mazuri na mabaya hayawi sawa. 
Ondosha (ubaya unaofanyiwa kwa mema); tahamaki 
yule ambaye baina yako na baina yake kuna uadui 
atakuwa kama.ni jamaa (yako) mwenye kukufia 
uchungu. 

35. Lakini (jambo hili) hawatapewa ila wale 
wanaosubiri, wala hawatapewa ila wenye hadhi 
kubwa (kwa Mwenyezi Mungu). 

36. Na kama shetani akikushawishi kwa 
tashwishi (zake ili ugombane na hao wanaokufanyia 
ubaya), wewe jikinge kwa Mwenyezi Mungu (kwa 
kusema): "Audhu Billahi Minash Shaytani Rajym” 
yeye ni mwenye kusikia, mwenye kujua. 

37. Na katika alama zake (za Uungu wake 
Mwenyezi Mungu) ni (huku kupatikana) usiku na 
mchana na jua na mwezij basi msilisujudie jua wala 
mwezij bali msujudieni Mwenyezi Mungu 
aliyeviumbaj ikiwa nyinyi mnamuabudu Yeye (basi 
fanyeni hivi). 

22 . Muiifanya hayo mabaya ndipo vikakushuhudilieni, na lau mungejiepusha na hayo visingeiikushuhudilieni. 
33. Hapana bora kuiiko hili: (a) La kuwalingania watu katika Uislamuj na (b) Akawa mwenyewe anafanya 
mema; na (c) Akawa pamoja kweh kweli na Waislamu wenziwe kwa yao yote. 

34-36. Haya tumeyasema mara nyingi sana. 

JUZUU 24 


HAA MYM SAJDAH (41) 


FAMAN ADHLAMU 


38. Na kama wakitakabari, (basi Mwenyezi 
Mungu hana haja nao) kwani hao (viumbe watukufu) 
— (Malaika) — walioko kwake Mola wako 
wanamsabihi usiku na mchana, wala hawachoki. 
(Basi kama nyinyi hamuabudu yadhuru nini?) 

39. Na katika Ishara zake (kuwa yuko 
Mwenyezi Mungu) ni kwamba unaiona ardhi 
imedhalilika (kwa kukosa mvua), lakini 
tunapoiteremshia maji mara unaiona inataharaki na 
kuumuka; bila shaka aliyeihuisha Ndiye 
atakayehuisha waliokufa. Hakika Yeye ndiye 
Mwenye Uweza juu ya kila kitu. 

40. Kwa yakini wale wanaozisopotoa Aya zetu 
(ili wasizifuate na wapoteze watu) hawatufichikii, 
(tunawajua). Je! Atakayetupwa Motoni ni bora au 
atakayekuja kwa amani siku ya Kiama? Fanyeni 
mnavyopenda, kwa yakini Yeye anayaona yote 
mnayoyafanya. 

41. Kwa hakika wale wanaoyakanusha 
mawaidha yanapowajia (tutawaadhibu). Bila shaka 
hicho ni Kitabu kihishimiwacho. 

42. Haitakifikia batili mbele yake waia nyuma 
yake; kimeteremshwa na Mwenye hikima, 
ahimidiwaye. 

43. Huambiwi (na hawa makafiri) Qa yale yale 
waliyoambiwa Mitume wa kabla yako; kwa yakini 
Mola wako ni Mwenye msamaha na Mwenye 
adhabu iumizayo. 

44. Na lau kama tungaliifanya Qurani kwa 
lugha isiyo ya Kiarabu wangalisema: “Kwa nini Aya 
zake hazikupambanuliwa? Lo! Lugha isiyokuwa ya 
Kiarabu na (Mtume) Muarabu! (Mambo gani 
haya)!” Sema: “Hii (Quram) ni uwongofu na poza 
kwa wale walioamini; na wale wasioamini umo uzito 
katika masikio yao; na hiyo (Qurani) ni giza kwao. 
(Hawasikii. Kama kwamba) hao wanaitwa, na hali 
ya kuwa wako mbali 'kabisa.” 

45. Na hakika tulimpa Musa Kitabu lakini 
kukahitalifiwa kwacho; na lau isingekuwa kauli 
iliyotangulia kutoka kwa Mola wako (kuwa hukumu 
ni Akhera), basi wangehukumiwa (sasa hivi). Na 
wao wamo katika shaka yenye kuwaiia wasiwasi wa 
haya (aliyokuja nayo Nabii Muhammad). 

42. Tumeyasema haya na kuyatolea mifano yake mara chungu nzima 
43- Tumesema haya katika Aya ya 3 ya Suratul Muumin. 

44 . Hawa — kama inavyosemwa mara nyingi — wanatafuta visingizio vya uwongo tu. 

JUZUU 24/25 


HA MYM SAJDAH (41) 


ILAYHI YURADDU 


46. Anayefanya mema anajifanyia (mwenyewe) 
nafsi yake, na mwenye kutenda ubaya ni juu (ya 
nafsi) yake (vile vile); na Mola wako si dhalimu (hata 
kidogo) kwa waja (wake). 

47. Ujuzi wa kujua Kiama unarudishwa Kwake 
(tu Mwenyezi Mungu). Na matunda hayatoki katika 
mafumba yake, (vifuniko vyake), wala mwanamke 
hachukui mimba wala hazai ila kwa ujuzi wake. Na 
siku atakayowaita (Mwenyezi Mungu akawaambia): 
“Wako wapi washirika wangu?” Hapo watasema 
(hao washirikina): “Twakiri kwako ya kuwa hakuna 
miongoni mwetu anayeshuhudia (kuwa Wewe una 
mshirika).” 

48. Na wale waliokuwa wakiwaabudu zamani, 
sasa wamewapotea, na wameyakinisha ya kuwa 
hawana pa kukimbilia. 

49. Mwanaadamu hachoki kuomba dua za 
kheri, (na Mwenyezi Mungu anampa, na shukrani 
hana); na inapompata shari, mara hukata tamaa na 
kuwa na bila tumainio loiote. 

50. Na kama tukimuonjesha rehema yetu baada 

ya dhara iliyomgusa, mara husema: “Haya 

nayastahiki mimi (mwenyewe; hapana haja ya 
shukrani), wala sidhani ya kwamba Kiama kitatokea; 
na kama nikirudishwa kwa Mola wangu (haidhuru); 
bila shaka nina mema (yangu) kwake.” Basi 
tutawajulisha wale waliokufuru hayo waliyoyatenda 
na tutawaonjesha adhabu ngumu. 

51. Na tunapomneemesha mwanaadamu, 
hugeuka na kujitenga upande, (hana haja ya 
kutuabudu); na inapomgusa shari, mara hugeuka 
akawa ana madua marefu marefu. 

52. Sema: “Mwaonaje! Ikiwa (maneno haya) 
yametoka kwa Mwenyezi Mungu, kisha nyinyi 
mkayakanusha (si mumepotea hivyo kwani), ni nani 
aliyepotea zaidi kuliko yule aliye katika upinzani wa 
mbali (kabisa na haki)?” 

53. Tutawaonyesha (ukweli wa) maneno yetu 
haya katika nchi za mbali na katika nafsi zao 
wenyewe mpaka iwabainikie kwamba haya ni kweli. 
Je! Haikutoshi kwa Mo!a wako kuwa Yeye ni mjuzi 
wa kila kitu? 

54. Tahadharini! Wamo katika shaka katika 
kukutana na Mola wao! Hakika Yeye (Mola wao) 
amekizunguka, (anakijua vyema) kila kitu. 

53 . Tumebainisha mara nyingi baadhi ya hayo yaliyosemwa katika Qurani ambayo hayakuwa yakidhaniwa 
kuwa yataitakidiwa seuze kuonekaoa kutokea. Sasa yametokea na uhmwengu mzima yameonekana. 

